rejauldu/bengali-wikipedia huggingface dataset:
প্রতিবাদ হলো হরনাথ চক্রবর্তী পরিচালিত ২০০১ সালের একটি ভারতীয় বাংলা মারপিটধর্মী চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, অর্পিতা পাল এবং রঞ্জিত মল্লিক।   পটভূমি  গল্পটি একটি মধ্যবিত্ত পরিবারের, যারা আর্থিকভাবে কষ্টে রয়েছেন। রানা এই চলচ্চিত্রের প্রধান চরিত্র। রানা একজন সাহসী ব্যক্তি এবং অন্যায়ের বিরুদ্ধে দুর্দান্ত যোদ্ধা। একবার তিনি ট্রেনে ভ্রমণ করার সময় তার গর্ভবতী বোনের জন্য একটি আসন পাওয়ার অনুরোধ করেছিলেন, কিন্তু ট্রেনের কোনো যাত্রী আসন দিতে রাজি হননি। ট্রেনে কিছু চোর ছিল যারা লুটপাট শুরু করেছিল, রানা তা থেকে সবাইকে রক্ষা করেন। তার এই সাহসিকতার জন্য তাকে পুলিশ অফিসারের চাকরি দেওয়া হয়। রানার এখতিয়ার এলাকায় বিকাশ নামে এক বিধায়ক থাকতেন, যিনি দুর্নীতিবাজ ছিলেন এবং অবৈধ কর্মকাণ্ডে লিপ্ত থাকতেন। সেখানে আজাদ নামে একজন থাকতেন, যিনি সর্বত্র অন্যায়ের বিরুদ্ধে লড়াই করতেন। বিধায়ক বিকাশের মেয়ে জয়া রানার প্রেমে পড়েন। রানার বোন যখন সন্তানের জন্ম দিতে যাচ্ছিলেন, তখন বিধায়ক বিকাশ রানাকে হত্যা করার চেষ্টা করেছিলেন, কিন্তু এতে রানার বোন আহত হন এবং শেষ পর্যন্ত মারা যান। এরপর রানা প্রতিশোধ নেওয়ার সিদ্ধান্ত নেন। শেষ পর্যন্ত বিধায়ক বিকাশের আসল চরিত্র প্রকাশ পায় এবং রানার সাথে গুরুতর লড়াইয়ে বিকাশ মারা যান।   অভিনয়শিল্পী   প্রসেনজিৎ চট্টোপাধ্যায় - রানা মিত্র  অর্পিতা পাল - জয়া  রঞ্জিত মল্লিক - আজাদ দা  লাবণী সরকার - এমপি নমিতা সান্যাল  দীপঙ্কর দে - কালু প্রসাদ, কেন্দ্রীয় স্বরাষ্ট্রমন্ত্রী  অনামিকা সাহা - বীনা মিত্র, রানার মা  নির্মল কুমার - প্রতাপ মিত্র, রানার বাবা  ভরত কৌল  শ্রীলা মজুমদার - মীনু, রানার বড় বোন  শুভাশিষ মুখোপাধ্যায় - পুলিশ কনস্টেবল  মনু মুখোপাধ্যায় - অনিল মান্না, জমিদার  রাজেশ শর্মা - টিনু  দেবেশ রায় চৌধুরী - বিধায়ক বিকাশ দত্ত  মিতালী চক্রবর্তী - মিনু  পুষ্পিতা মুখোপাধ্যায় - টিনা   তথ্যসূত্র    বহিঃসংযোগ     বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০১-এর চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র
রসমালাই দক্ষিণ এশিয়ার বঙ্গ অঞ্চল থেকে উদ্ভূত একটি বাঙালি মিষ্টি, যা বাংলাদেশের পাশাপাশি ভারত, পাকিস্তান এবং নেপালেও জনপ্রিয়। ছোট ছোট আকারের রসগোল্লাকে চিনির সিরায় ভিজিয়ে তার উপর জ্বাল-দেওয়া ঘন মিষ্টি দুধ ঢেলে রসমালাই বানানো হয়। বাংলাদেশ রসমালাইয়ের উৎপত্তি স্থল। ১৯০০ সালের দিকে কুমিল্লা অঞ্চলে রসমালাই তৈরি শুরু হয়। ১৯৩০ সালে কুমিল্লার মাতৃ ভান্ডার রসমালাই বানিয়ে নাম করে। মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। ২০২৩ সালে বাংলাদেশ রসমালাইয়ের ভৌগোলিক নির্দেশক ট্যাগ লাভ করে।  ইতিহাস thumb|right|পাত্র ভর্তি রসমালাই thumb|রসমালাইয়ের বিজ্ঞাপন উনিশ শতকের প্রথম দিকে ত্রিপুরা রাজ্য তথা কুমিল্লার ঘোষ সম্প্রদায় দুধ জ্বাল দিয়ে ঘন করে ক্ষীর বানিয়ে তাতে ছোট আকারের শুকনো ‘ভোগ’ বা রসগোল্লা ভিজিয়ে যে মিষ্টান্ন তৈরি করে, তা ক্ষীরভোগ নামে পরিচিতি পায়। ক্রমান্বয়ে এ ক্ষীরভোগ রসমালাই নামে পরিচিত হয়ে ওঠে।  ১৯৩০ সালে ব্রাক্ষণবাড়িয়ার খড়িয়ালার খনিন্দ্র সেন ও মনিন্দ্র সেন নামে দুই ভাই কুমিল্লায় এসে শহরের মনোহরপুর এলাকায় মাতৃভান্ডার নামে একটি দোকান দিয়ে ক্ষীরভোগ বা রসমালাই বিক্রি শুরু করেন। সুস্বাদু হওয়ায় এর বিক্রি বাড়তে থাকে। এক সময় জনপ্রিয় হয়ে ওঠে। পরবর্তীতে মুক্তিযোদ্ধা প্রয়াত শংকর সেনগুপ্তের হাত ধরে এটি বিকশিত হয়। বর্তমানে তাঁর ছেলে অনির্বাণ সেনগুপ্ত ব্যবসা পরিচালনা করেন।।এটি দক্ষিণ এশিয়ার জনপ্রিয় একটি মিষ্টান।পরবর্তীতে ১৯৩২সালে ভারতীয় বাঙালি ময়রা কৃষ্ণ চন্দ্র দাস রসমালাই তৈরি করে জনপ্রিয়তা লাভ করেন।  আরও দেখুন  রসমঞ্জরী  মাতৃ ভাণ্ডার  তথ্যসূত্র  বহিঃসংযোগ   রসমালাই তৈরির পদ্ধতি  বিষয়শ্রেণী:বাংলার মিষ্টি বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:ভারতীয় মিষ্টান্ন বিষয়শ্রেণী:পাকিস্তানি মিষ্টান্ন বিষয়শ্রেণী:পাকিস্তানি রন্ধনশৈলী বিষয়শ্রেণী:মুহাজির রন্ধনশৈলী বিষয়শ্রেণী:পশ্চিমবঙ্গের মিষ্টান্ন বিষয়শ্রেণী:উত্তর ভারতীয় রন্ধনশৈলী বিষয়শ্রেণী:বাঙালি রন্ধনশৈলী
নাজমুল আহসান বাংলাদেশ সিভিল সার্ভিসের ত্রয়োদশ ব্যাচের একজন কর্মকর্তা। ১৭ আগস্ট ২০২৫ তারিখে অবসর গমনের পূর্বে তিনি পানি সম্পদ মন্ত্রণালয়ের সচিব হিসেবে দায়িত্বপ্রাপ্ত ছিলেন।    এছাড়াও এর পূর্বে তিনি বাংলাদেশ তৈল, গ্যাস ও খনিজ সম্পদ কর্পোরেশন (পেট্রোবাংলা) এর চেয়ারম্যান হিসেবে দায়িত্বরত ছিলেন।  শিক্ষাজীবন নাজমুল ঢাকা বিশ্ববিদ্যালয়ের পদার্থবিজ্ঞান বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন।  কর্মজীবন নাজমুল আহসান বিসিএস (প্রশাসন) ক্যাডারের ১৩তম ব্যাচের কর্মকর্তা হিসেবে ১৯৯৪ খ্রিষ্টাব্দে সরকারি চাকরিতে যোগদান করেন। তিনি মাঠ প্রশাসনের বিভিন্ন পদে দায়িত্ব পালন করেছেন। তিনি খুলনা ও সাতক্ষীরার জেলা প্রশাসক ছিলেন। তিনি বিদ্যুৎ বিভাগ এবং জ্বালানি ও খনিজ সম্পদ বিভাগে বিভিন্ন পদে দায়িত্ব পালন করেছেন। তিনি বাংলাদেশ তেল, গ্যাস ও খনিজসম্পদ কর্পোরেশনের (পেট্রোবাংলা) পরিচালক (প্রশাসন) ও চেয়ারম্যান হিসেবে দায়িত্ব পালন করেন। সর্বশেষ তিনি পানি সম্পদ মন্ত্রণালয়ের সচিব হিসেবে দায়িত্ব পালনের পর ১৭ আগস্ট ২০২৫ তারিখে অবসর গ্রহণ করেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
আইরিস আপাটো (; জন্ম: ১২ অক্টোবর ২০০২)   একজন মার্কিন অভিনেত্রী এবং বিশিষ্ট ব্যক্তি। তিনি নেটফ্লিক্স ধারাবাহিক লাভ এ আর্য হপকিন্স এবং ২০২২ সালের নেটফ্লিক্স চলচ্চিত্র দ্য বাবল -এ ক্রিস্টাল ক্রিস চরিত্রে অভিনয় করেছিলেন।  তিনি চলচ্চিত্র নির্মাতা জুড আপাটো এবং অভিনেত্রী লেসলি মান এর ছোট মেয়ে। তার বড় বোন <i id="mwFw">ইউফোরিয়া</i> অভিনেত্রী মাউড আপাটো।   প্রারম্ভিক ও ব্যক্তিগত জীবন  আইরিস আপাটো জন্মগ্রহণ করেন ১২ অক্টোবর ২০০২ সালে অভিনেত্রী লেসলি মান এবং চলচ্চিত্র নির্মাতা জুড আপাটোর ঘরে।  তার পিতার পরিবার ইহুদি, যেখানে তার মাতামহ ফিনীয় বংশীয় ছিলেন।  তার বোন সহ অভিনেত্রী মাউড আপাটো, যার সাথে তিনি কাজ করেছেন দিস ইস ফোরটি, ফানি পিপল এবং নকড আপ এ।   তিনি ২০২১ সালে উচ্চ বিদ্যালয় পাশ করেন।   অ্যাপাটো এর আগে অভিনেত্রী কেট হাডসন এবং গায়ক ক্রিস রবিনসনের ছেলে রাইডার রবিনসনের সাথে সম্পর্কের মধ্যে ছিলেন।    সেলিব্রিটিদের সাথে তার ব্যক্তিগত সম্পর্ক মিডিয়ার অনেক মনোযোগ পেয়েছে, বিশেষ করে "বেস্ট ফ্রেন্ড" গায়ক-গীতিকার অলিভিয়া রদ্রিগো,  পাশাপাশি গায়ক-গীতিকার বিলি আইলিশ  এবং প্রভাবশালী চার্লি ডি'আমেলিও এবং অবনী গ্রেগের সাথে তার সম্পর্ক।    তথ্যসূত্র    বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ইহুদি বংশোদ্ভূত মার্কিন ব্যক্তি বিষয়শ্রেণী:ফিনীয় বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:২১শ শতাব্দীর মার্কিন অভিনেত্রী
আকাবার তৃতীয় শপথ হল ৬২৩ খ্রিষ্টাব্দে ঘটিত মুহাম্মদের জীবনের শেষ শপথানুষ্ঠান। আকাবার দ্বিতীয় শপথের পরে যখন মুহাম্মদের উপর মক্কার কুরাইশদের অত্যচার চরম আকারে বেড়ে যায় তখন মুহাম্মদ মদিনাবাসীদের নিজের নিজের নিরাপত্তার ব্যাপারে যুদ্ধের অঙ্গীকার করেন।   ঘটনা প্রসঙ্গ   মক্কার কুরাইশরা যখন সাহাবা ও মুহাম্মদের উপর অত্যাচার চরম মাত্রায় বাড়িয়ে দিলো এমনকি মুহাম্মদ কে হত্যা করার পরিকল্পনা করতে থাকলো তখন আল্লাহ্‌ মুহাম্মদকে হিজরতের ও যুদ্ধের অনুমতি দিলেন । আল্লাহ্‌ বলেন, “আল্লাহ্ তোমাদের আশ্রয় লাভের জন্য তোমাদের একটি ভ্রতৃ সমাজ এবং একটি বসতি সৃষ্টি করেছেন যেখানে তোমরা আশ্রয় লাভ করবে।“  অংশগ্রহণকারী সাহাবা  মদিনা থেকে আগত ৭৩ জন পুরুষ এবং ২ জন মহিলা থেকে মুহাম্মদ কে নিরাপত্তা দানের জন্য যুদ্বের বাইয়াত গ্রহণ করলেন। এই শপথ নেয়ার পূর্বে নবী তাদের কাছ থেকে জাহিলিয়াতের বিরুদ্বে যুদ্ধের অঙ্গীকার গ্রহণ করলেন এবং নিজের ব্যাপারেও নিরাপত্তার শর্তসহ বাইয়াত গ্রহণ করে অঙ্গীকার পূরণের বিনিময় জান্নাতের সুসংবাদ দিলেন ।   তৃতীয় শপথের বিষয়বস্তু  ক) জাহিলিয়াতের বিরুদ্বে যুদ্ধের অঙ্গীকার গ্রহণ। খ) নিজের ব্যাপারেও নিরাপত্তার শর্তসহ বাইয়াত গ্রহণ করা।   তথ্যসূত্র   বিষয়শ্রেণী:ইসলামের ইতিহাস বিষয়শ্রেণী:ইসলামের বাইয়াত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  যুদ্ধমন্ত্রী আলাপ ২১:৩৬, ১ জুলাই ২০১৭ (ইউটিসি) তোর এক কথায়   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (সঙ্গীত) অনুসারে উল্লেখযোগ্য নয়। মেরাজ (আলাপ) ১৪:২৩, ১৭ জুন ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ক্যামিলা ক্যারারো মেন্ডেস (জন্ম জুন ২৯, ১৯৯৪) একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউতে প্রচারিত কিশোর-কিশোরীদের কাহিনীর দৃশ্যকাব্য সমৃদ্ধ ধারাবাহিক রিভারডেইল-এ  ভেরোনিকা লোডজে নামক চরিত্রটিতে অভিনয় করে থাকেন।  জীবন এবং কর্ম জীবন থাম্ব|ক্যালিফোর্নিয়ার আনাহেইমে ওয়ান্ডারকন ২০১৭-তে রিভারডেল প্যানেল থেকে। ক্যামিলা মেন্ডেসের জন্ম হয়, মার্কিন যুক্তরাষ্ট্রের ভার্জিনিয়া রাজ্যের শার্লটভ্যালি শহরে, ব্রাজিলীয় দম্পতি ভিক্টোর এবং গিসেলে মেন্ডেস পরিবারে। তার একজন বড় বোন রয়েছে।  তার মাতা ব্রাজিলের রিও গ্রান্ডে ড্যো সুল রাজ্যের পোর্তো এলেগ্রে শহর থেকে আগত, যদিও তার পিতা ব্রাজিলের কেন্দ্রীয় রাজধানী ব্রাজিলিয়ার, কেন্দ্রীয় জেলা থেকে আগত। তিনি বিভিন্ন সময়ে বিভিন্ন স্থানে বসবাস করেছেন, তবে তিনি তার শৈশবকালীন সময়ের মধ্যে সবচেয়ে বেশি সময় মার্কিন যুক্তরাষ্ট্রের ফ্লোরিডা রাজ্যে অতিবাহিত করেছেন, যেখানে তিনি  আমেরিকান হেরিটেজ স্কুল-এ পড়াশোনা করেন, যেটি ফ্লোরিডা রাজ্যের প্লেনটেশন শহরে অবস্থিত। তার বয়স যখন মাত্র ১০ বছর, তখন তিনি আবারও ব্রাজিলে এক বছর বসবাস করেন। ২০১৬ সালের মে মাসে, মেন্ডেস মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় এর অভিনয় এবং গণমাধ্যম কলার শাখা টিশচ স্কুল অব দ্য আর্টস থেকে স্নাতক শেষ করেন।  তার প্রথম অভিনয় ছিল সুইডেনে প্রতিষ্ঠিত বহুজাতিক প্রতিষ্ঠান  আয়িকার জন্য করা একটি বিজ্ঞাপনে।  এছাড়াও ক্যামিলা মেন্ডেস, জনপ্রিয় কানাডীয় গায়ক শন মেন্ডেস এবং আরেক সাড়া জাগানো জনপ্রিয় কিউবান-মার্কিন গায়িকা ক্যামিলা কাবিলো-এর বন্ধুও, যেহেতু জনপ্রিয় সামাজিক যোগাযোগ মাধ্যম টুইটারে তিনি তার একাউন্টের নাম "ক্যামিলা মেন্ডেস" হিসেবেই ব্যবহার করেন, সেহেতু তার কিছু সমস্যা পোহাতে হয়।  ২০১৬ সালে, মেন্ডেস "সিলভার-টাংগড হাই স্কুল সোফোমোর"ভেরোনিকা লোডজে হিসেবে মার্কিন টেলিভিশন চ্যানেল দ্য সিডব্লিউ এর কিশোর-কিশোরীদের কাহিনীর দৃশ্যকাব্য সমৃদ্ধ নতুন ধারাবাহিক রিভারডেইল-এ অভিনয় শুরু করেন, যেটি নিউ ইয়র্ক ভিত্তিক কমিক বই প্রকাশক অার্ছি কমিকস এর একটি বিধ্বংসী উদ্যোগ। মেন্ডেসের প্রথম প্রতিনিধিত্বকারী ছিল "কার্সন কোলকার ওরগানাইজেশন" নামক নিউ ইয়র্কের একটি প্রতিনিধিত্বমূলক সংগঠন, পরে সেটি পরিবর্তন করে লস অ্যাঞ্জেলেস ভিত্তিক আরেকটি সংগঠন সিএএ তাকে পরিবেশনার কাজ করে।   চলচ্চিত্র সমূহ + চলচ্চিত্রে ভূমিকা সমূহ সাল শিরোনাম ভূমিকা মন্তব্য২০১৮দ্য নিউ রোমান্টিক মর্গান চিত্রায়নের কাজ শেষ হয়েছে  + ছোট পর্দায় সাল শিরোনাম ভূমিকা মন্তব্য ২০১৭–বর্তমান রিভারডেইল ভেরোনিকা লোডজে মূল ভূমিকা: ২২ টি পর্ব  পুরস্কার এবং মনোনয়ন সমূহ  সাল  পুরস্কার  বিভাগ  মোনোনীত কাজ  ফলাফল   ২০১৭ টিন চয়েজ অ্যাওয়ার্ডস বাছাই মনোযোগ কেড়ে নেওয়া দৃশ্য রিভারডেইল    তথ্যসূত্র  বহিঃসংযোগ       বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:শার্লট, ভার্জিনিয়ার ব্যক্তিত্ব বিষয়শ্রেণী:ব্রাজিলীয় বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ব্রাজিলীয় বংশধর অভিনেত্রী বিষয়শ্রেণী:আমেরিকায় বসবাসত ব্রাজিলীয় অধিবাসী বিষয়শ্রেণী:টিশচ স্কুল অব দ্য আর্টসেরর প্রাক্তন ছাত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ফ্লোরিডার অভিনেত্রী
অরবিন্দা সমেত বীর রাঘব () হলো ২০১৮ সালের একটি ভারতীয় তেলুগু ভাষার মারপিটধর্মী নাট্য চলচ্চিত্র, এটি রচনা ও পরিচালনা করেছেন ত্রিবিক্রম শ্রীনিবাস এবং হারিকা ও হাসিন ক্রিয়েশনসের ব্যানারে প্রযোজনা করেছেন এস. রাধা কৃষ্ণ। চলচ্চিত্রটিতে কেন্দ্রীয় চরিত্রে অভিনয় করেছেন এন টি রমা রাও জুনিয়র, পূজা হেগড়ে, এশা রেব্বা ও জগপতি বাবু এবং পার্শ্ব চরিত্রে অভিনয় করেছেন সুনীল, নবীন চন্দ্র এবং সুপ্রিয়া পাঠক।  চলচ্চিত্রটি ২০১৮ সালের ১১ অক্টোবর প্রেক্ষাগৃহে মুক্তি পায়। এটি সমালোচকদের থেকে ইতিবাচক মন্তব্য পায় এবং বাণিজ্যিকভাবে সফল হয়।   অভিনয়ে    সাউন্ডট্র্যাক    ট্র্যাক তালিকায়ন    বর্ধিত সাউন্ডট্র্যাক    তথ্যসূত্র    বহিঃসংযোগ     বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:সহিংসতা সম্পর্কে চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:তেলুগু ভাষার চলচ্চিত্র
ডান|থাম্ব|200x200পিক্সেল|মাউন্ট ক্যামেরুনে আগ্নেয় গিরিখাত ডান|থাম্ব|200x200পিক্সেল|বানদুং, ইন্দোনেশিয়ায় একটি আগ্নেয়গিরির গর্ত আগ্নেয় গিরিখাত হলো আগ্নেয়গিরির ক্রিয়াকলাপের কারণে ভূমিতে সৃষ্টি হওয়া একটি গোলাকার নিচু জায়গা। এটি সাধারণত একটি বাটি আকৃতির বৈশিষ্ট্যের হয় যার মধ্যে ভেন্ট সংঘটিত হয়। আগ্নেয়গিরির অগ্ন্যুৎপাতের সময়, গলিত ম্যাগমা এবং আগ্নেয় গ্যাস ভূগর্ভস্থ ম্যাগমা চেম্বার থেকে উঠে একটি নল আকৃতির নালীর মাধ্যমে, যতক্ষণ না তারা আগ্নেয় গিরিখাতে পৌঁছায়। সেখান থেকে গ্যাস বায়ুমণ্ডলে প্রবেশ করে এবং ম্যাগমা লাভা হিসাবে বিস্ফোরিত হয়। একটি আগ্নেয় গিরিখাত বড় আকারের হতে পারে এবং কখনও কখনও বিশাল গভীরতারও হতে পারে। বিশেষ ধরনের বিস্ফোরক অগ্ন্যুৎপাতের সময়, একটি আগ্নেয়গিরির ম্যাগমা চেম্বার তার উপরের একটি এলাকা কমে যাওয়ার জন্য যথেষ্ট খালি হতে পারে, যা ক্যালডেরা নামে পরিচিত এক ধরনের বৃহত্তর নিচু জায়গা গঠন করে।   ভূতাত্ত্বিকতা  বেশিরভাগ আগ্নেয়গিরির মধ্যে লাভা প্রবাহ এবং টেফ্রার মতো অগ্ন্যুত্পাত আগ্নেয়গিরির জমার কারণে গঠিত পর্বতের শীর্ষে গর্তটি অবস্থিত। এই ধরনের শিখরে গর্ত তৈরি করে শেষ হওয়া আগ্নেয়গিরিগুলো সাধারণত শঙ্কুগত আকারে থাকে। অন্যান্য আগ্নেয়গিরির ক্ষেত্রে গর্তগুলো আগ্নেয়গিরির তলদেশে পাওয়া যায় এবং এগুলিকে সাধারণত পার্শ্ববর্তী গর্ত হিসাবে উল্লেখ করা হয়। কিছু আগ্নেয় গিরিখাত সম্পূর্ণ বা আংশিক বৃষ্টি অথবা গলিত বরফ দিয়ে পূর্ণ হতে পারে যার ফলে আগ্নেয় হ্রদ গঠিত হয়।  বিস্ফোরণ বা বিস্ফোরণ বা লাভা দ্বারা বা পরে ক্ষয়ের মাধ্যমে একটি বিস্ফোরণের সময় একটি গর্ত ভেঙে যেতে পারে। ভাঙা ক্র্যাটারগুলির একদিকে অনেক কম রিম রয়েছে। (আগ্নেয় গিরিখাত)  কিছু আগ্নেয়গিরি, যেমন মার, একা একটি গর্ত নিয়ে গঠিত যেখানে পাহাড়ের সংখ্যা খুবই কম। এই আগ্নেয় বিস্ফোরণ গর্ত তখনই গঠিত হয় যখন ম্যাগমা পানি স্যাচুরেটেড পাথরের মাধ্যমে উঠে এবং একটি ফ্রিয়াটিক অগ্ন্যুৎপাত ঘটায়। ফাটল থেকে সৃষ্ট আগ্নেয়গিরির গর্ত প্রায়ই অন্যান্য স্পষ্ট আগ্নেয়গিরি থেকে দূরে সমভূমিতে সংঘটিত হয়। তবে সব আগ্নেয়গিরি গর্ত গঠন করে না।   আরও দেখুন    অগ্ন্যুৎপাত  মিশ্র আগ্নেয়গিরি  সিন্ডার কোণ   তথ্যসূত্র    বহিঃসংযোগ    মার্কিন জাতীয় উদ্যান পরিষেবা কর্তৃক প্রকাশিত আগ্নেয়গিরির বৈশিষ্ট্য এবং ভূমির গঠন  আগ্নেয় গিরিখাত  বিষয়শ্রেণী:আগ্নেয় ভূমিরূপ বিষয়শ্রেণী:আগ্নেয়গিরির গর্ত
আল সাফরার যুদ্ধ উসমানীয়-সৌদি যুদ্ধ চলাকালে সংঘটিত হয়। তুসুন পাশার বাহিনী মদিনা পুনরুদ্ধারের জন্য গোলন্দাজ বাহিনী ও সরঞ্জাম নিয়ে সামনে অগ্রসর হলে আল সাফরা উপত্যকায় সৌদ আল কবিরের মুখোমুখি হয়। সৌদের সেনাবাহিনী ২০০ ঘোড়সওয়ার এবং প্রায় ১০,০০০ এর মত লোক নিয়ে সফলভাবে মদিনা প্রতিরোধ করে। তিনদিন লড়াইয়ের পর মিশরীয়রা পিছু হটে ইয়ানবুর ঘাঁটিতে ফিরে যায়।  বিষয়শ্রেণী:উসমানীয়-সৌদি যুদ্ধের লড়াই বিষয়শ্রেণী:উসমানীয় সাম্রাজ্য সম্পর্কিত যুদ্ধ বিষয়শ্রেণী:সৌদি আরব জড়িত লড়াই
ভারতীয় রিপাবলিকান পার্টি  (সংযুক্ত) বা আরপিআই(ইউ) হল ভারতীয় রিপাবলিকান পার্টির (আরপিআই) অনেকগুলো গোষ্ঠীর একটি জোট। এটি ২০০৯ সালের মহারাষ্ট্র বিধানসভা নির্বাচনের প্রস্তুতির জন্য গঠিত হয়েছিল। দলটি প্রাথমিকভাবে রাজেন্দ্র গাভাই, যোগেন্দ্র কাওয়াদে, টিএম কাম্বলে এবং অন্যান্যদের নেতৃত্বে ছিল কিন্তু গাভাইয়ের দলটি পরে ঐক্যবদ্ধ দল থেকে বিচ্ছিন্ন হয়ে যায়। দলটি তখন থেকে জোট গঠনের আগের বিরোধের মতো অভ্যন্তরীণ দ্বন্দ্বের শিকার হয়েছে। বেশ কয়েকটি দল এখনও নিজেদের আরপিআই বলে দাবি করে।  আরপিআই(ইউ) ২০০৯ সালের রাজ্য নির্বাচনের আগে মহারাষ্ট্রে রিপাবলিকান বাম গণতান্ত্রিক ফ্রন্ট জোটের অংশ ছিল।   সদস্য  আরপিআই(ইউ) বর্তমানে অন্তর্ভুক্ত করে:   যোগেন্দ্র কাওয়াদের নেতৃত্বে পিপলস রিপাবলিকান পার্টি  টিএম কাম্বলের ভারতীয় রিপাবলিকান পার্টি  বিসি কাম্বলের ভারতীয় রিপাবলিকান পার্টি  রাজাভাউ খোব্রাগড়ের ভারতীয় রিপাবলিকান পার্টি   ভারতীয় রিপাবলিকান পার্টি  ( ধলে)  ভারতীয় রিপাবলিকান পার্টি  (মোঘা)  ভারতীয় রিপাবলিকান পার্টি  (তালওয়াটকার)  ভারতীয় রিপাবলিকান পার্টি (শিবরাজ)  নামদেও ধসালের ভারতীয় রিপাবলিকান পার্টি (দলিত প্যান্থার)  মাখরাম পাওয়ারের বহুজন মহাসঙ্ঘ   তথ্যসূত্র   বিষয়শ্রেণী:আম্বেদকরবাদী রাজনৈতিক দল বিষয়শ্রেণী:মহারাষ্ট্রের রাজনৈতিক দল
বাংলাদেশ পুলিশ জাদুঘর বাংলাদেশের প্রথম পুলিশ জাদুঘর। এটি লালমনিরহাট জেলার হাতীবান্ধা থানার সিন্ধুরনা এলাকায় অবস্থিত। ভবনটি ১৯১৬ সালে ব্রিটিশ শাসনামলে নির্মিত হয়েছিল এবং দীর্ঘদিন পরিত্যক্ত ছিল। ২০২২ সালের ২২ জুন, পুলিশ মহাপরিদর্শক (আইজিপি) ড. বেনজীর আহমেদ আনুষ্ঠানিকভাবে জাদুঘরটির উদ্বোধন করেন।  ইতিহাস জাদুঘরটির ভবনটি ১৯১৬ সালে ব্রিটিশ শাসনামলে পুলিশ বিভাগীয় কাজের জন্য নির্মিত হয়। স্বাধীনতার পর এটি বিভিন্ন সময়ে পুলিশ কার্যালয় হিসেবে ব্যবহৃত হয়েছে। দীর্ঘ সময় পরিত্যক্ত থাকলেও, ২০২২ সালে পুনর্নির্মাণ ও সংস্কারের মাধ্যমে এটি জাদুঘর হিসেবে পুনরায় উন্মুক্ত করা হয়। জাদুঘরটি বাংলাদেশের পুলিশ বাহিনীর ইতিহাস, সংগ্রামী প্রথা ও মুক্তিযুদ্ধের সময় পুলিশের অবদান তুলে ধরার লক্ষ্য নিয়ে তৈরি করা হয়েছে।  অবস্থান জাদুঘরটি লালমনিরহাট জেলার হাতীবান্ধা উপজেলার সিন্ধুরনা এলাকায় অবস্থিত। স্থানীয়দের কাছ থেকে সঠিক দিকনির্দেশনা নিয়ে সহজেই পৌঁছানো যায়। নিকটবর্তী পরিবহন ব্যবস্থা এবং প্রধান সড়কের সংযোগের কারণে এটি দর্শনার্থীদের জন্য সহজলভ্য।    সংগ্রহ ও প্রদর্শনী জাদুঘরটিতে মোট সাতটি গ্যালারি রয়েছে। এখানে পুলিশের ইতিহাস, ঐতিহ্য, বিভিন্ন সময়ের ইউনিফর্ম, অস্ত্র, স্মারক এবং মুক্তিযুদ্ধকালীন দলিল প্রদর্শিত হয়। প্রধান প্রদর্শনী বিষয়বস্তু:  প্রাচীন পুলিশ ইউনিফর্ম ও সরঞ্জাম  অস্ত্র ও নিরাপত্তা সামগ্রী  পুলিশের পুরানো দলিল ও নথি  স্মারক, পদক ও পুরস্কার  মুক্তিযুদ্ধকালীন পুলিশের অবদান  পুলিশ বাহিনীর আধুনিক উন্নয়ন ও প্রযুক্তি    শিক্ষার্থীদের জন্য জাদুঘরটি শিক্ষার্থী, গবেষক ও ইতিহাসপ্রেমীদের জন্য গুরুত্বপূর্ণ একটি কেন্দ্র। এটি পুলিশ বাহিনীর গৌরবোজ্জ্বল ইতিহাস সম্পর্কে বিস্তারিত ধারণা প্রদান করে। এছাড়াও, বিশেষ শিক্ষামূলক প্রদর্শনী ও সেমিনার আয়োজনের মাধ্যমে শিক্ষার্থীদের জ্ঞান বৃদ্ধি করা হয়।  ভিডিও ও মিডিয়া  দেশের প্রথম পুলিশ জাদুঘর লালমনিরহাটে - জাদুঘরের বিস্তারিত পরিচিতি ও দর্শনীয় স্থানসমূহ।  সাহায্য ও ভিজিটিং দর্শনার্থীদের জন্য বিভিন্ন সহায়ক ব্যবস্থা রয়েছে, যেমন তথ্যকেন্দ্র, গাইডেড ট্যুর এবং শিক্ষণীয় ব্যানার। ভিজিটিং সময়সূচী ও নিয়ম কানুন স্থানীয় পুলিশ অফিস থেকে জানা যায়।    তথ্যসূত্র  বিষয়শ্রেণী:রংপুর বিভাগের জাদুঘর বিষয়শ্রেণী:লালমনিরহাট জেলা
thumb|right|ম্যাথু ফ্লামিনি ম্যাথু ফ্লেমিনি জন্ম গ্রহণ করেন মার্চ,৩,১৯৮৪ সালে ফ্রান্সে। তিনি ইংলিশ প্রিমিয়ার লিগের দল আর্সেনালে খেলছেন।  বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:১৯৮৪-এ জন্ম বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:জীবিত ব্যক্তি বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:প্যারাডাইস পেপার্সে নাম থাকা ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
গ্রেস কোয়েক (; জন্ম: ২২ মে ১৯৭২), ছদ্মনাম অ্যানাবেল চং, একজন সিঙ্গাপুরীয় প্রাক্তন পর্নোগ্রাফিক চলচ্চিত্র অভিনেত্রী। তিনি ওয়ার্ল্ডস বিগেস্ট গ্যাং ব্যাং শীর্ষক পর্নোগ্রাফিক চলচ্চিত্রে অভিনয়ের মাধ্যমে খ্যাতি অর্জন করেছেন।  চলচ্চিত্রটি আর্থিকভাবে সফল হয়েছিল এবং "রেকর্ড-ব্রেকিং" গ্যাং ব্যাং পর্নোগ্রাফির একটি প্রবণতা শুরু করেছিল।  চার বছর পর, কুইক একটি প্রামাণ্যচিত্রের বিষয় হয়েছিল সেক্স: দ্য অ্যানাবেল চং স্টোরি, যেখানে তার পর্নোগ্রাফি ক্যারিয়ার সম্পর্কে তার সাক্ষাৎকার নেওয়া হয়েছিল। তিনি ২০০৩ সালে প্রাপ্তবয়স্ক শিল্প থেকে সম্পূর্ণরূপে অবসর নেন এবং বর্তমানে একজন ওয়েব বিকাশকারী হিসাবে কাজ করছেন।    প্রাথমিক জীবন ও শিক্ষা   কোয়েক একটি প্রটেস্ট্যান্ট ধর্মাবলম্বী মধ্যবিত্ত সিঙ্গাপুরীয় চাইনিজ পরিবারে জন্মগ্রহণ করেন ও বেড়ে ওঠেন। তার বাবা-মা উভয়ই শিক্ষক ছিলেন। তিনি র্যাফেলস গার্লস স্কুলের ছাত্রী ছিলেন সেখান থেকে তিনি সিঙ্গাপুরের গিফটেড এডুকেশন প্রোগ্রামে অন্তর্ভুক্ত হন। তিনি হোয়া চং জুনিয়র কলেজেও অধ্যয়ন করেছেন। কোয়েকের প্রাক্তন শিক্ষক ও সহপাঠীরা তাকে শান্ত, রক্ষণশীল, বুদ্ধিমতী ও অধ্যবসায়ী বলে বর্ণনা করেছন।  এ-লেভেল পরীক্ষা শেষ করার পর তিনি তিন বছরের জন্য পড়াশোনা থেকে বিরতি নেন। এর মধ্যে এক বছর তিনি যুক্তরাষ্ট্রে অতিবাহিত করেন। পরে বৃত্তি নিয়ে লন্ডনের কিংস কলেজে আইন বিষয়ে পড়াশোনা করতে যান।  ইংল্যান্ডে থাকাকালীন সময় এক ট্রেন-যাত্রায় একজন পুরুষের সাথে তার পরিচয় হয় এবং তার প্রতি আকৃষ্ট হয়ে তিনি একটি গলিতে তার সাথে যৌনমিলনে সম্মত হন। কিন্তু ঐ ব্যক্তি আরও কয়েকজন পুরুষকে সঙ্গে নিয়ে কোয়েককে দলবদ্ধভাবে ধর্ষণ করে এবং তার কাছে থাকা জিনিসপত্র ছিনিয়ে নেয়।   তথ্যসূত্র    বহিঃসংযোগ    তার অফিসিয়াল সাইটের আর্কাইভ, মে ২০০৩        অ্যানাবেল চং-এর সাথে বিস্তৃত সাক্ষাৎকার, এমি গুডম্যান, ১৯৯৯  অ্যানাবেল চং সাক্ষাৎকার, রবিন অ্যাস্কু দ্বারা, ২০০০  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা বংশোদ্ভূত সিঙ্গাপুরীয় ব্যক্তি বিষয়শ্রেণী:মার্কিন যুক্তরাষ্ট্রে অভিবাসী বিষয়শ্রেণী:সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী
সিরাজগঞ্জ সরকারি কলেজ বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি সিরাজগঞ্জ  কলেজ নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম  কলেজের স্বীকৃতি পেয়েছে।  যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট।   ইতিহাস  সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে।   অনুষদ সমূহ  সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে। স্নাতক সম্মান  বাংলা বিভাগ	  ইংরেজি বিভাগ	  পদার্থ বিভাগ	  রসায়ন বিভাগ	  গণিত বিভাগ 	  প্রাণিবিদ্যা বিভাগ	  উদ্ভিদবিদ্যা বিভাগ	  ইসলামের ইতিহাস বিভাগ  ইতিহাস বিভাগ 	  ইসলামিক স্টাডিজ বিভাগ 	  অর্থনীতি বিভাগ	  হিসাববিজ্ঞান বিভাগ	  ব্যবস্থাপনা বিভাগ  মার্কেটিং বিভাগ   দর্শন বিভাগ  রাষ্ট্রবিজ্ঞানবিভাগ  উচ্চ মাধ্যমিক   বিজ্ঞান বিভাগ  বাণিজ্য বিভাগ  মানবিক বিভাগ   অর্জন  উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে।   উল্লেখযোগ্য শিক্ষার্থী    ইকতিয়ার চৌধুরী - বাংলাদেশী কথা সাহিত্যিক, কূটনীতিবিদ ও মুক্তিযোদ্ধা  ইমতিয়ার শামীম - বাংলাদেশী লেখক ও সাংবাদিক  ইসহাক খান - বাংলাদেশী কথাসাহিত্যিক, গল্পকার ও নাট্যকার  গাজী আতাউর রহমান - বীর মুক্তিযোদ্ধা ও জাতীয় সংসদের সদস্য  রফিকুল ইসলাম সেখ - রাজশাহী প্রকৌশল ও প্রযুক্তি বিশ্ববিদ্যালয়ের ৭ম উপাচার্য (রুয়েট)   ভবিষ্যৎ পরিকল্পনা    অবস্থান  বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে।  আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়  তথ্যসূত্র  বহিঃসংযোগ  মাধ্যমিক ও উচ্চশিক্ষা অধিদপ্তর  বিষয়শ্রেণী:সিরাজগঞ্জ জেলার মহাবিদ্যালয় বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪০-এ প্রতিষ্ঠিত